《贺明朝》
唐代·欧阳炯

忆昔花间初识面，红袖半遮妆脸。轻转石榴裙带，

故将纤纤玉指，偷拈双凤金线¤

碧梧桐锁深深院，谁料得两情，何日教缱绻。

羡春来双燕，飞到玉楼，朝暮相见。

忆昔花间相见后，只凭纤手，暗抛红豆。人前不解，

巧传心事，别来依旧，孤负春昼¤

碧罗衣上蹙金绣，睹对对鸳鸯，空裛泪痕透。

想韶颜非久，终是为伊，只恁偷瘦。

作者简介：欧阳炯（896－971）益州（今四川成都人），在后蜀任职为中书舍人。据《宣和画谱》载，他事孟昶时历任翰林学士、门下侍郎同平章事，随孟昶降宋后，授为散骑常侍，工诗文，特别长于词，又善长笛，是花间派重要作家。